ΓΡΑΠΤΗ ΕΡΩΤΗΣΗ P-2338/02

υποβολή: Herbert Bsch (PSE) προς την Επιτροπή

(22 Ιουλίου 2002)

Θέμα: Αδύνατα σημεία στον οικονομικό έλεγχο και στην τήρηση λογιστικών βιβλίων της Επιτροπής

Finance safeguards are 'seriously weak' says chief auditor (Ο έλεγχος οικονομικών διασφαλίσεων παρουσιάζει σοβαρές αδυναμίες λέει ο αρχιελεγκτής) — είναι ο πρωτοσέλιδος τίτλος της εβδομαδιαίας εφημερίδας European Voice με ημερομηνία 4 Ιουλίου 2002. Κατά το δημοσίευμα, ο Jules Muis, Γενικός Διευθυντής και επικεφαλής της εσωτερικής ελεγκτικήςπηρεσίας της Επιτροπής άσκησε δριμεία κριτική στο σύστημα τήρησης λογαριασμών της Επιτροπής. Πέραν τούτου, ο κ. Jules Muis φέρεται να επέκρινε το γεγονός ότι η Επιτροπή ασκούσε πίεση, προκειμένου να μη δημιουργηθεί η θέση κεντρικού ελεγκτή, με αποτέλεσμα να εμποδίζεται η σαφής απόδοση ευθυνών.

Μπορεί να μου διαβιβάσει η Επιτροπή αντίγραφο της επιστολής του κ. Muis, από την οποία παραθέτει η European Voice εκτενή αποσπάσματα·

Μπορεί η Επιτροπή να μου διαβιβάσει και αντίγραφο της απάντησης που δόθηκε από το Γενικό Διευθυντή Προϋπολογισμού·

Συμφωνεί η Επιτροπή ότι η κριτική εκ μέρους του κ. Muis συμπίπτει σε μεγάλο βαθμό με τις επικριτικές απόψεις που είχε διατυπώσει κ. Andreasen, η οποία κατόπιν τούτου απαλλάχθηκε των καθηκόντων της ωςπολόγου της Επιτροπής·

Μπορεί να δηλώσει η Επιτροπή πότε ανταποκρίθηκε η κ. Schreyer στο αίτημα της Επιτροπής Ελέγχου του Προϋπολογισμού (επιστολή της κ. Theato προς την κ. Schreyer με ημερομηνία 6 Ιουνίου 2002) και ζήτησε από την κ. Andreasen να καταθέσει γραπτώς την κριτική της προκειμένου να διαβιβαστεί στο Κοινοβούλιο·

Απάντηση του κ. Kinnock εξ ονόματος της Επιτροπής

(14 Νοεμβρίου 2002)

Η επιστολή στην οποία αναφέρεται το Αξιότιμο Μέλος του Ευρωπαϊκού Κοινοβουλίου βασιζόταν στα προκαταρκτικά ευρήματα ενός εν εξελίξει λογιστικού ελέγχου και, σύμφωνα με την τρέχουσα πρακτική όλων των ειδών των οργανώσεων, δεν θα έπρεπε να είχε κυκλοφορήσει εκτός του θεσμικού οργάνου. Ούτε ο δημοσιονομικός κανονισμός ούτε και τα επαγγελματικά πρότυπα που αφορούν τον εσωτερικό λογιστικό έλεγχο προβλέπουν ότι τα προκαταρκτικά αποτελέσματα εργασιών εν εξελίξει εσωτερικού λογιστικού ελέγχου διαδίδονται εκτός του θεσμικού οργάνου. Σκοπός είναι η προστασία της σχέσης μεταξύ εσωτερικού ελεγκτή και ελεγχόμενου, η οποία είναι απαραίτητη για την αποτελεσματική λειτουργία του εσωτερικού λογιστικού ελέγχου. Κατά συνέπεια, η Επιτροπή δεν θα έπρεπε να μεταδώσειλικό το οποίο δεν θεωρεί ότι μπορεί να μεταδοθεί από άλλους.

Όπως προβλέπεται από τον δημοσιονομικό κανονισμό, το Ευρωπαϊκό Κοινοβούλιο λαμβάνει τακτικά εκθέσεις από τον εσωτερικό ελεγκτή της Επιτροπής, οι οποίες συνοψίζουν τα ευρήματα του λογιστικού ελέγχου, τις συστάσεις και την παρακολούθηση.

Οι εσωτερικές σημειώσεις στις οποίες αναφέρεται το Αξιότιμο Μέλος του Ευρωπαϊκού Κοινοβουλίου ήταν προπαρασκευαστικές για τη σύνταξη της ετήσιας έκθεσης δραστηριοτήτων και της δήλωσης των γενικών διευθυντών για τους προϋπολογισμούς. Όπως θα παρατήρησε το Αξιότιμο Μέλος του Ευρωπαϊκού Κοινοβουλίου, ο προϋπολογισμός της ετήσιας έκθεσης δραστηριοτήτων και της δήλωσης των γενικών διευθυντών, καθώς και η ετήσια έκθεση του εσωτερικού ελεγκτή της Επιτροπής, οι οποίες έχουν διαβιβαστεί στο Ευρωπαϊκό Κοινοβούλιο, περιέχουν ευρείες ενδείξεις για τα προβλήματα στο λογιστικό σύστημα της Επιτροπής τα οποία έχουν προηγουμένως εντοπιστεί από το Ελεγκτικό Συνέδριο και από την Επιτροπή και που αποτελούν, κατά συνέπεια, αντικείμενο εν εξελίξει μεταρρυθμίσεων.

Κατά τη διάρκεια μιας πρόσφατης συνεδρίασης της επιτροπής δημοσιονομικού ελέγχου του Ευρωπαϊκού Κοινοβουλίου, στην οποία συμμετείχαν το αρμόδιο για τον προϋπολογισμό μέλος της Επιτροπής και ένα μέλος του Ελεγκτικού Συνεδρίου, ο εσωτερικός ελεγκτής της Επιτροπής δήλωσε ότι κατά τη γνώμη τουπήρχε ευρεία σύγκλιση απόψεων γι' αυτά τα προβλήματα όλων των μερών. Τούτο επιβεβαιώθηκε από τις δηλώσεις που έκαναν τα διάφορα μέρη κατά τη διάρκεια της συνεδρίασης.

Το αρμόδιο για τον προϋπολογισμό μέλος της Επιτροπής απευθύνθηκε γραπτώς στην κα Andreasen στις 29 Μαΐου 2002 καλώντας την να παρουσιάσει γραπτώς τις κριτικές της και να τεκμηριώσει ιδίως έναν ισχυρισμό. Η κα Andreasen, με e-mail της στις 30 Μαΐου, αρνήθηκε ρητώς να πράξει τούτο.